CELEX: 51998PC0218
Language: da
Date: 1998-04-07
Title: Forslag til Rådets afgørelse om Fællesskabets holdning i Associeringsrådet, der er oprettet ved Europaaftalen mellem De Europæiske Fællesskaber og deres medlemsstater på den ene side og Republikken Bulgarien på den anden side til nedsættelsen af et rådgivende paritetisk udvalg, hvorom Associeringsrådet EU/Bulgarien skal træffe afgørelse

KOMMISSIONEN FOR DE EUROPÆISKE FÆLLESSKABER
                                           Bruxelles, den 07.04.1998
                                           KOM(1998) 218 endelig udg.
                 FORSLAG TIL RÅDETS AFGØRELSE
        OM FÆLLESSKABETS HOLDNING I ASSOCIERINGSRÅDET,
              DER ER OPRETTET VED EUROPAAFTALEN
MELLEM DE EUROPÆISKE FÆLLESSKABER OG DERES MEDLEMSSTATER PÅ
                            DEN ENE SIDE
          OG REPUBLIKKEN BULGARIEN PÅ DEN ANDEN SIDE
     TIL NEDSÆTTELSEN AF ET RÅDGIVENDE PARITETISK UDVALG,
            HVOROM ASSOCIERINGSRÅDET EU/BULGARIEN
                    SKAL TRÆFFE AFGØRELSE
                     (forelagt af Kommissionen)
 ---pagebreak---  ---pagebreak---                                 BEGRUNDELSE
1. Artikel 110 i Europaaftalen om oprettelse af en associering mellem De
   Europæiske Fællesskaber og deres medlemsstater på den ene side og Republikken
   Bulgarien på den anden side, som trådte i kraft den 1. februar 1995, fastsætter, at
   Associeringsrådet kan beslutte at oprette et særligt udvalg eller organ til at bistå
   det i udførelsen af sine opgaver.
2. Ved fælles erklæring nr. 17 til Europaaftalen, som henviser til artikel 110,
   vedtages det, at Associeringsrådet vil undersøge spørgsmålet om oprettelse af et
   rådgivende organ bestående af medlemmer af Fællesskabets Økonomiske og
   Sociale Udvalg og de tilsvarende partnere i Bulgarien. Dette blev bekræftet ved
   det sidste møde i Associeringsudvalget EU/Bulgarien den 27.-28. oktober 1997.
3. Kommissionen foreslår derfor, at Associeringsrådet nedsætter et rådgivende
   paritetisk udvalg, der skal bestå af sociale og økonomiske interessegrupper hos
   begge parter i betragtning af den store interesse, arbejdsmarkedets parter på begge
   sider har vist herfor, og som skal repræsentere Det Økonomiske og Sociale
   Udvalg for Fællesskabets vedkommende og erhvervslivet og arbejdsmarkedets
   parter for Bulgariens vedkommende.
4. Det foreslåede rådgivende paritetiske udvalg skal være et forum for en dialog
   mellem arbejdsmarkedets parter på begge sider, der vil være til lige stor fordel for
   Bulgariens arbejdsmarkedsparter, som vil kunne sætte sig ind i høringsprocessen i
   Det Økonomiske og Sociale Udvalg og i dialogen mellem
   arbejdsmarkedsparterne i Den Europæiske Union i almindelighed, og for
   arbejdsmarkedsparterne i Den Europæiske Union, som vil kunne gøre sig bekendt
   med den sociale dimension af reformerne af de økonomiske og sociale strukturer i
   Bulgarien. Associeringsrådet kan også konsultere det foreslåede rådgivende
   paritetiske udvalg, før det træffer beslutninger på områder af klar social og
   arbejdsmarkedspolitisk interesse. Det er dog stadig Associeringsrådet alene, der
   afgør, om udvalget skal høres.
5. Oprettelsen af de foreslåede rådgivende paritetiske udvalg belaster ikke Unionens
   budget, da de bulgarske deltagere selv skal afholde deres egne udgifter, medens
   Det Økonomiske og Sociale Udvalg over sit budget dækker EU's udgifter.
6. Vedlagt findes teksten til et forslag til Rådets afgørelse om den holdning, som
   Fællesskabet skal indtage i Associeringsrådet som omhandlet i artikel 2, stk. 1, i
   Rådets og Kommissionens afgørelse af 19.12.1994 om indgåelsen af ovennævnte
   Europaaftale. Rådet anmodes om at vedtage dette forslag.
 ---pagebreak---                              FORSLAG TIL RÅDETS AFGØRELSE
             OM FÆLLESSKABETS HOLDNING I ASSOCIERINGSRÅDET,
                        DER ER OPRETTET VED EUROPAAFTALEN
 MELLEM DE EUROPÆISKE FÆLLESSKABER OG DERES MEDLEMSSTATER PÅ
                                           DEN ENE SIDE
                 OG REPUBLIKKEN BULGARIEN PÅ DEN ANDEN SIDE
          TIL NEDSÆTTELSEN AF ET RÅDGIVENDE PARITETISK UDVALG,
                   HVOROM ASSOCIERINGSRÅDET EU/BULGARIEN
                                  SKAL TRÆFFE AFGØRELSE
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, traktaten om
oprettelse af Det Europæiske Kul- og Stålfællesskab og traktaten om oprettelse af Det
Europæiske Atomenergifællesskab,
under henvisning til artikel 2, stk. 1, i Rådets og Kommissionens afgørelse af 19.12.1994 om
indgåelse af Europaaftalen om oprettelse af en associering mellem De Europæiske Fællesskaber
og deres medlemsstater på den ene side og Republikken Bulgarien på den anden side,
under henvisning til forslag fra Kommissionen, og
ud fra følgende betragtninger:
Artikel 110 i Europaaftalen fastsætter, at Associeringsrådet kan beslutte at oprette et særligt
udvalg eller organ til at bistå det i udførelsen af sine opgaver;
dialog og samarbejde mellem økonomiske og sociale interessegrupper i Den Europæiske Union
og Bulgarien kan yde et væsentligt bidrag til den fulde gennemførelse af Europaaftalen;
et sådant samarbejde bør foregå mellem medlemmerne af De Europæiske Fællesskabers
Økonomiske og Sociale Udvalg og Bulgariens arbejdsmarkedsparter -
TRUFFET FØLGENDE AFGØRELSE:
Fællesskabets holdning i Associeringsrådet, der er oprettet ved Europaaftalen mellem De
Europæiske Fællesskaber og deres medlemsstater på den ene side og Republikken Bulgarien på
den anden side, til nedsættelsen af et rådgivende paritetisk udvalg baseres på det udkast til
afgørelse, som er knyttet som bilag til denne afgørelse, og som Associeringsrådet skal træffe.
Udfærdiget i Bruxelles, den
                                                                  På Rådets vegne
 ---pagebreak---                                               UDKAST
                                     AFGØRELSE NR           /98
                                    truffet af Associeringsrådet
                     for associeringen mellem De Europæiske Fællesskaber
                              og deres medlemsstater på den ene side
                           og Republikken Bulgarien på den anden side
                                          den          1998
                        om nedsættelse af et rådgivende paritetisk udvalg
 ASSOCIERINGSRÅDET HAR -
under henvisning til Europaaftalen om oprettelse af en associering mellem De Europæiske
Fællesskaber og deres medlemsstater på den ene side og Republikken Bulgarien på den anden
 side, og
ud fra følgende betragtninger:
dialog og samarbejde mellem økonomiske og sociale interessegrupper i Den Europæiske Union
og Bulgarien kan yde et væsentligt bidrag til udviklingen af forbindelserne mellem EU og
Bulgarien;
et sådant samarbejde bør foregå mellem medlemmerne af De Europæiske Fællesskabers
Økonomiske og Sociale Udvalg og Bulgariens arbejdsmarkedsparter -
TRUFFET FØLGENDE AFGØRELSE:
                                              Artikel 1
Der nedsættes et rådgivende paritetisk udvalg, som har til opgave at fremme dialogen og
samarbejdet mellem økonomiske og sociale interessegrupper i Den Europæiske Union og
Bulgarien. Dialogen og samarbejdet omfatter alle økonomiske og sociale aspekter af
forbindelserne mellem Den Europæiske Union og Bulgarien i forbindelse med gennemførelsen
af Europaaftalen. Det rådgivende paritetiske udvalg udtaler sig om spørgsmål, der opstår inden
for disse områder.
                                              Artikel 2
Det rådgivende paritetiske udvalg består af seks repræsentanter for De Europæiske
Fællesskabers Økonomiske og Sociale Udvalg og seks repræsentanter for økonomiske og sociale
interessegrupper i Bulgarien.
Det rådgivende paritetiske udvalg udfører sine aktiviteter efter høring af Associeringsrådet eller
på eget initiativ.
Valget af medlemmerne bygger på det princip, at det rådgivende paritetiske udvalg så nøjagtigt
som muligt afspejler de forskellige økonomiske og sociale interessegrupper i både Den
Europæiske Union og Bulgarien.
Det rådgivende paritetiske udvalgs formandskab beklædes i fællesskab af et medlem af De
Europæiske Fællesskabers Økonomiske og Sociale Udvalg og et medlem fra Bulgarien.
Det rådgivende paritetiske udvalg fastsætter selv sin forretningsorden.
 ---pagebreak---                                             Artikel 3
De Europæiske Fællesskabers Økonomiske og Sociale Udvalg på den ene side og de bulgarske
økonomiske og sociale interessegrupper på den anden side afholder hver især de udgifter til
personale, rejse- og dagpenge samt til postbesørgelse og telekommunikation, som deltagelse i
møder i udvalget eller dettes arbejdsgrupper medfører.
Udgifter i forbindelse med tolkning ved møder, oversættelse og fremstilling af dokumenter
afholdes af Det Økonomiske og Sociale Udvalg med undtagelse af udgifter til tolkning og
oversættelse og til eller fra bulgarsk, som afholdes af de bulgarske økonomiske og sociale
interessegrupper.
Andre udgifter i forbindelse med den praktiske afholdelse af møder bæres af den part, som er
vært for mødet.
Udfærdiget i Bruxelles, den
                                                       På Associeringsrådets vegne
                                                               Formand
 ---pagebreak---  ---pagebreak---                                                                     ISSN 0254-1459
                                              KOM(98) 218 endelig udg.
                                    DOKUMENTER
DA                                                                  11 06 02
                                   Katalognummer : CB-CO-98-234-DA-C
                                                               ISBN 92-78-33116-3
Kontoret for De Europæiske Fællesskabers Officielle Publikationer
L-2985 Luxembourg